Document ID: 32008D0842

ΑΠΌΦΑΣΗ 2008/842/ΚΕΠΠΑ ΤΟΥ ΣΥΜΒΟΥΛΊΟΥ
της 10ης Νοεμβρίου 2008
για την τροποποίηση των Παραρτημάτων ΙΙΙ και IV της κοινής θέσης 2007/140/ ΚΕΠΠΑ σχετικά με ορισμένα περιοριστικά μέτρα κατά του Ιράν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
την κοινή θέση 2007/140/ΚΕΠΠΑ (1), και ιδίως το άρθρο 7, παράγραφος 2 αυτής,
Εκτιμώντας τα εξής:
(1)
Στις 27 Φεβρουαρίου 2007, το Συμβούλιο εξέδωσε την κοινή θέση 2007/140/ΚΕΠΠΑ με την οποία εφαρμόζεται η απόφαση 1737 (2006) του Συμβουλίου Ασφαλείας των Ηνωμένων Εθνών.
(2)
Στις 7 Αυγούστου 2008, το Συμβούλιο εξέδωσε την κοινή θέση 2008/652/ΚΕΠΠΑ (2) για την τροποποίηση της κοινής θέσης 2007/140/ΚΕΠΠΑ, σκοπός της οποίας είναι να υλοποιηθεί η απόφαση 1803 (2008) του Συμβουλίου Ασφαλείας των Ηνωμένων Εθνών.
(3)
Η κοινή θέση 2008/652/ΚΕΠΠΑ προβλέπει, μεταξύ άλλων, από τα κράτη μέλη να επαγρυπνούν όσον αφορά τις δραστηριότητες των χρηματοοικονομικών ιδρυμάτων των υπαγομένων στη δικαιοδοσία τους με όλες τις τράπεζες τις εγκατεστημένες στο Ιράν, καθώς και με τα υποκαταστήματα και τις θυγατρικές τους στο εξωτερικό, ούτως ώστε οι εν προκειμένω δραστηριότητες να μην συνεπικουρούν πυρηνικές δραστηριότητες που συντελούν στην εξάπλωση ή τη διάδοση φορέων πυρηνικών όπλων.
(4)
Το Συμβούλιο κατονόμασε τα υποκαταστήματα και τις θυγατρικές των εγκατεστημένων στο Ιράν τραπεζών στα οποία εφαρμόζεται η κοινή θέση 2008/652/ΚΕΠΠΑ.Σημειωτέον ότι ορισμένες από τις εν λόγω οντότητες αποτελούν επίσης αντικείμενο δέσμευσης των περιουσιακών στοιχείων κατά την έννοια του άρθρου 5, παράγραφος 1, σημεία α) και β) της κοινής θέσης 2007/140/ΚΕΠΠΑ.
(5)
Τα Παραρτήματα ΙΙΙ και IV της κοινής θέσης 2007/140/ ΚΕΠΠΑ θα πρέπει να τροποποιηθούν αναλόγως,
ΑΠΟΦΑΣΙΖΕΙ:
Άρθρο 1
Τα Παραρτήματα ΙΙΙ και IV της κοινής θέσης 2007/140/ ΚΕΠΠΑ αντικαθίστανται από το κείμενο που παρατίθεται στο Παράρτημα της παρούσας απόφασης.
Άρθρο 2
Η παρούσα απόφαση παράγει αποτελέσματα από την ημερομηνία της εκδόσεώς της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 10 Νοεμβρίου 2008.

Labels: 18
5
11